Sabuwar damfarar da ta fito a Kano – Dala FM Kano
Kwamandan ‘yan sinitir na Bigilante a karamar hukumar Birni, Idris Adamu Sharada, ya ja hankalin masu sana’ar sayar da Gawayi a karamar hukumar, da su yi taka tsantsan da wani sabon salon damfara da wadan su ba ta gari su ke yiwa masu sana’ar gawayin.
Idris Adamu Sharada ya yi jan hankalin ne, a lokacin da su ka samu nasarar kama daya daga cikin wadanda a ke zargi da irin wannan damfarar, ta hanyar zuwa da mota a loda musu gawayin da sunan za su sauke, su kuma dawo su kara sannan kuma su biya kudin gaba daya.
Ya kuma ce” Sun dade suna bibiyar mutanen sakamakon korafe-korafen da al’umma suke yi a kansu, inda a wannan lokacin suka samu nasarar kama daya daga cikin su. Mun samu rahoton cewa wanda a ke zargin ya karbi buhun Gawayin masu tarin yawa daga wurin mutane daban-daban”.
Wakilin mu Aminu Ahmad Abbas, ya rawaito cewa yanzu hakan wanda ake zargin ya na hannun jami’an tsaro domin fadada buncike da kuma daukar mataki na gaba.
Cin ‘ya’yan itatuwa na maganin cutar Kansa- Dakta Abdulmalik
Yadda ‘yan Daba suka hallaka dan Bijilante a Kano
Za muyi maganin masu shigowa Kano ta barauniyar Hanya -Ganduje
Gwamnan jihar Kano Dr. Abdullahi Umar Ganduje ya ce, basu gamsu da yadda direbobi har yanzu suke shigowa jihar Kano ta barauniyar hanya da fasinjoji ba, a don haka zasu dauki matakan dakile ratsen da direbobin suke yi.
Gwamna Ganduje ya bayyana hakan ne a zantawarsu da wakilinmu Abba Isah Muhammad, yayin wata ziyarar ganin yadda iyakar shigowa jihar Kano take gudana, a jiya Litinin.
Ya kuma ce, “Duk barauniyar hanyar da ake bi domin shigo da fasinjoji za mu toshe ta, inda direbobin kan ajiye fasinjojin a baya, sai su shigo su hadu a hanya su karaso da su cikin jihar Kano”. A cewar Ganduje.
Wani mai sana’ar Achaba mai suna Ibrahim mazaunin Kwanar Dangora ya ce, “Da safe na tashi naga an rufe gate, kuma samun kudi ada yafi, yanzu ba gashi kaga ana wucewa ba, daga nan kwanar Dangora, wasu na karbar dari biyar amma ni dari biyu nake karba”.
Haka zalika, wani mazaunin Tunkuna a karamar hukumar Kiru, Abdullahi Idris ya bayyana cewa, “Muna ganin halin da masu tafiya ke shiga, wani ma zai sauka bashi da abinda zai ci, kuma ga ma’aikata in an bi nan su tare. mu nan da ake tare wa ba zai taru ba, sai dai duk hayyoyin nan a rufe. Akwai hanya mai zuwa Faki, Jan Marmara dake jihar Kaduna zaka iya haurowa ka shigo Kano”.
Shima wani direban mota, Muhammadu Kabir, ya ce, “mu dai jihar Kano Alhamdulillahi. mu na kaucewa jami’an tsaro mu shigo jihar Kano, amma komai yana iya faruwa, tunda an ce cuta ce da take bin iska, bayan an sa dokar shigowa jihar Kano da fasinjoji, na shigo Kano yafi sau biyu”.
Covid-19: Al’umma na bukatar tallafin mawadata –Farfesa Yahuza
Shugaban kwamitin tattara tallafi, domin baiwa mabukata na jihar Kano Farfesa Yahuza Bello, ya ja hankalin masu hannu da shuni da su rinka tallafawa mabukata musamman a wannan yanayi da ake ciki.
Farfesa Yahuza Bello ya bayyana hakan ne yayin ganawar sa da gidan rediyon Dala da safiyar yau Talata.
Ya ce, “Duba da halin da al’umma suke ciki a yanzu akwai bukatar kamfanoni da ‘yan kasuwa da daidai kun mutane, su shiga cikin tsarin tallafawar, maimakon barin gwamnatin jiha ita kadai”. Inji Farfesa Yahuza.
Kudin trader money sun yiwa ‘yan Nijeriya kadan
Wani masanin tattalin arziki a Kwalejin ilimi ta Sa’adatu Rimi Dakta Abdussalam Muhammad Kani, ya bukaci gwamnatin tarayya da ta kara yawan alkaluman kudaden da zata baiwa ‘yan Kasa rance da ake kira Trader Money.
Dakta Kani ya bayyana hakan ne yayin zantawar sa da gidan rediyon Dala.
Yana mai cewa, “Naira dubu goma da gwamnatin zata bayar sun yi kadan, idan akayi la’akari da halin matsin tattalin arziki da al’ummar kasa ke ciki”.
Ya kara da cewa, “Matukar gwamnatin ta kara yawan kudaden to babu shakka al’ummar wannan Kasa zasu amfana da tsarin matuka”. A cewar Dakta Kani.
Nishadi4 months ago
Nishadi5 months ago
Anyi shagalin bikin jaruma Maryam Ceeter